Inspektori UN ponovo u Iranu
Viši nuklearni inspektori IAEA stigli su u Teheran radi dvodnevnih razgovora o iranskom nuklearnom programu
Delegaciju IAEA predvodi glavni nuklearni inspektor Herman Nakerts, koji je u Beču, uoči posete Iranu, rekao da inspektori žele da vide „konkretne rezultate“. Inspektori UN žele da Iran objasni zaključke jednog nedavnog izveštaja IAEA u kome se navode dokazi o tome da Iran radi na razvoju nuklearnog oružja. Iran tvrdi da se taj izveštaj zasniva na izmišljotinama. Izrael smatra da bi nuklearno naoružani Iran ugrožavao opstanak te zemlje i zagovara preduzimanje vojne akcije kako bi se to sprečilo. Američki zvaničnici, međutim, smatraju da bi izraelski napad na iranske nuklearne instalacije u ovom trenutku bio preuranjen. Iranski ministar inostranih poslova Ali Akbar Salehi izjvio je juče da Teheran želi da obnovi razgovore sa šest vodećih sila sveta o nuklearnom sporu na način koji bi išao u prilog obeju strana. Pet stalnih članica Saveta bezbednosti UN plus Nemačka, nisu vodili razgovore sa Iranom od sastanka u januaru, 2011. koji je okončan bez ikakvog rezultata.